open-index/open-wikipedia-markdown huggingface dataset:
Thin Lizzy Greatest Hits

**Thin Lizzy Greatest Hits** on irlantilaisen, hard rockia soittavan Thin Lizzyn kokoelma-albumi. Se on julkaistu vuonna 2004.
## Kappaleet
**Levy 1**
# "The Boys Are Back In Town"
# "Jailbreak"
# "Don't Believe a Word"
# "Dancing In The Moonlight (It's Got Me In It's Spotlight)"
# "Rosalie"
# "Waiting For An Alibi"
# "Do Anything You Want To"
# "Sarah"
# "Chinatown"
# "Killer On The Loose"
# "Trouble Boys"
# "Hollywood (Down On Your Luck)"
# "Cold Sweat"
# "Thunder And Lightning"
# "The Sun Goes Down"
# "Dedication"
# "Still In Love With You"
# "She Knows"
# "Yellow Pearl"
# "She Knows"

**Levy 2**
# "Whiskey In The Jar"
# "Out In The Fields" (Gary Moore feat. Phil Lynott)
# "Parisienne Walkways" (Gary Moore feat. Phil Lynott)
# "Emerald"
# "Bad Reputation"
# "Wild One"
# "Fighting My Way Back"
# "Showdown"
# "Black Rose"
# "Dear Miss Lonely Hearts" (Phil Lynott)
# "The Rocker"
# "Are You Ready"
# "Renegade"
# "King's Call" (Phil Lynott)
# "Angel of Death"
# "Cowboy Song (Live)"
# "The Boys Are Back in Town (Live)"

## Lähteet
Shemekia Copeland

**Charon Shemekia Copeland** (s. 10. huhtikuuta 1979 Harlem, New York) on yhdysvaltalainen blueslaulajatar. 

Hän on blues laulaja-kitaristi Johnny Copelandin tytär. Shemekia aloitti uransa 16-vuotiaana kun hänen isänsä otti hänet kiertueensa avaavaksi esiintyjäksi. Se auttoi häntä saavuttamaan nimeä Amerikan blues piireissä. Shemekia on esiintynyt Suomessa vuonna 2003 Järvenpään Puistobluesissa.
Ingo

**Ingo** on Helen Dunmoren kirjoittama nuorten-pentalogia, jonka ensimmäinen osa julkaistiin vuonna 2005. 
Pentalogian osat:
*Ingo – Meren kansa (alkuteos, Ingo) (2006)
*Ingo – Vuorovetten vartija (alkuteos, The Tide Knot) (2006)
*Ingo – Syvyyksien salaisuus (alkuteos, The Deep) (2008)
*Ingo – Aaltojen kutsu (alkuteos, The Crossing of Ingo) (2008)
*Ingo - Stormswept (ei suomennettu) (2012)

## Juoni
*Ingo* kertoo sisaruksista Sapphire ("Sapphy") ja Conor Trewhellasta, joka on 13-vuotias, sekä näiden isästä Matthew Trewhellasta, jolla on tapana kertoa itsensä nimisestä miehestä, joka rakastui merenneitoon ja katoaa mereen. Eräänä juhannusiltana lasten isä katoaa veneillessään jälkiä jättämättä. Sen jälkeen Ingo (meren valtakunta) vetää lapsia puoleensa. He saavat ystävikseen ingolaiset sisarukset Elviran ja Faron. Lapset saavat päähänsä, että heidän isänsä on kadonnut Ingoon samalla tavalla kuin tarinan mies ja alkavat selvittää asiaa. 

## Aiheesta muualla

* Vesa Sisättö: Ingo &ndash; Meren kansa. Helsingin sanomat 26.2.2006.
* Maria Loikkanen: Ingo &ndash; Meren kansa. Onnimanni 2/2006.
* Maria Loikkanen: Ingo &ndash; Vuorovetten vartija. Uusi nainen 5/2006.
* Vesa Sisättö: Ingo &ndash; Aaltojen kutsu. Helsingin sanomat 19.5.2009.
Aaron Ciechanover

**Aaron Ciechanover** (; 1. lokakuuta 1947 Haifa) on israelilainen biologi. Hän sai Nobelin kemianpalkinnon vuonna 2004 ubikitiinivälitteisten proteiinien tutkimisesta. Ciechanover jakoi palkinnon Avram Hershkon ja Irwin Rosen kanssa.

Ciechanoverin perhe muutti Puolasta Israeliin ennen toista maailmansotaa. Hän opiskeli Jerusalemin heprealainen yliopistossa ja valmistui tieteiden maisteriksi vuonna 1971 ja lääketieteen tohtorin arvon hän sai vuonna 1974. Vuonna 1982 hän sai filosofian tohtorin arvon Technionista biokemiallisista tutkimuksistaan. Ciechanover toimii professorina Technionissa. Ciechanover on saanut tutkimuksistaan useita tunnustuksia.

## Lähteet
Gay Games

**Gay Games** on maailman suurin homoille ja lesboille tarkoitettu kansainvälinen urheilutapahtuma. Kilpailut järjestettiin ensimmäisen kerran vuonna 1982 San Franciscossa. Tapahtuma järjestetään neljän vuoden välein. Viimeksi vuonna 2010 Kölnissä Saksassa järjestetyissä kisoissa osallistujia oli 70. maasta.

## Aiheesta muualla
* Federation of Gay Games
Yksivuotinen kasvi

**Yksivuotinen kasvi** eli **annuelli** on sellainen kasvi, joka sekä itää, kasvaa että kuolee saman vuoden aikana. Näiden kevätyksivuotisten lisäksi on syysyksivuotisiksi sanottuja kasveja, jotka itävät syksyllä, mutta kukkivat vasta seuraavana vuonna. Syysviljat ovat syysyksivuotisia. Monia luonnostaan monivuotisia kasveja kasvatetaan puutarhassa yksivuotisina. Monivuotisuuden voi estää esimerkiksi liian kylmä ilmasto, jolloin pakkanen tappaa talvella luonnostaan monivuotisen kasvin juurakon. Tällaisia ovat esimerkiksi tomaatti ja bataatti.

Yksivuotisia koristekasveja ovat muun muassa ahkeraliisa, verenpisara ja petunia.

## Katso myös
* kaksivuotinen kasvi
* monivuotinen kasvi

## Lähteet
Armand Blanchonnet

**Armand Blanchonnet** (23. joulukuuta 1903 – 17. syyskuuta 1968) oli ranskalainen pyöräilijä. Hän voitti olympiakultaa maantieajossa vuoden 1924 kesäolympialaisissa Pariisissa yli 9,5 minuutin erolla seuraavaan. Hän voitti kultaa myös maantieajon joukkuekilpailussa.

## Lähteet
Muriel Pavlow

**Muriel Lilian Pavlow** (27. kesäkuuta 1921 – 19. tammikuuta 2019) oli brittiläinen näyttelijä. Hän esiintyi muun muassa Lewis Gilbertin elokuvassa *Lentäjäsankari* (*Reach for the Sky*, 1956). 

Myös teatterissa ja televisiossa työskennellyt Pavlow jatkoi uraansa aina 2000-luvulle saakka. Hän oli naimisissa näyttelijä Derek Farrin kanssa vuodesta 1947 tämän kuolemaan 1986.

## Lähteet

## Aiheesta muualla
*
Robert C. Prim

**Robert Clay Prim** (25. syyskuuta 1921 Sweetwater, Texas – 18. marraskuuta 2021) oli yhdysvaltalainen matemaatikko ja tietojenkäsittelytieteilijä. Hän työskenteli Bell Labsissa.

Primin mukaan on nimetty pienimmän virittävän puun etsimiseen käytetty Primin algoritmi. Hän löysi sen vuonna 1957 itsenäisesti riippumatta tšekkiläisestä Vojtěch Jarníkista, joka oli esittänyt teorian jo vuonna 1930. Vielä Primiä myöhemmin sen löysi Edsger Dijkstra.

Texasissa syntynyt Prim valmistui Princetonin yliopistosta. 

## Lähteet
Elena Quiroga

**Elena Quiroga de la Válgoma** eli **Elena Quiroga de Abarca**, (26. lokakuuta 1921 – 3. lokakuuta 1995) oli espanjalainen kirjailija. Hän aloitti uransa vuonna 1949 ja sai toisella romaanillaan (*Viento del Norte*, 1950) Nadal-palkinnon.

Quiroga oli Espanjan kuninkaallisen akatemian jäsen vuodesta 1984. Hän kuoli La Coruñassa 73-vuotiaana.

Quiroga teoksista on suomennettu *La Sangre* (*Kastanjapuu*, suom. Maija Westerlund. WSOY, 1955)

## Lähteet
Olaf Ludwig

**Olaf Ludwig** (s. 13. huhtikuuta 1960 Gera) on saksalainen pyöräilijä. Hän edusti uransa alussa Itä-Saksaa ja kilpaili merkittävän osan urastaan amatöörinä ja vasta Saksojen yhdistymisen myötä hän pystyi siirtymään ammattilaiseksi hollantilaiseen Panasonic-talliin, joka oli tuolloin yksi pyöräilyn huipputalleista. Ludwig oli kiriajaja, ja hän voitti Ranskan ympäriajon vihreän paidan vuonna 1990. Hän voitti olympiakultaa maantieajossa vuoden 1988 kesäolympialaisissa Soulissa. Ludwig voitti Amstel Gold Racen vuonna 1992, yhteensä 38 etappia Rauhanajossa. 

Urheilu-uransa jälkeen hän työskenteli Team Telekom -tallissa pr-tehtävissä ja myöhemmin tallin johdossa. Hän kuitenkin lopetti yhteistyön tallin kanssa kauden 2006 päätteessä.

## Lähteet

## Aiheesta muualla
Alan Grant

**Alan Grant** on Michael Crichtonin luoma kuvitteellinen paleontologi, joka esiintyy *[[Dinosauruspuisto]]* -kirjassa ja *[[Jurassic Park (elokuvasarja)|Jurassic Park]]* -elokuvasarjassa. Kirjan ja elokuvien lisäksi Grant nähdään myös useissa Jurassic Park -videopeleissä ja sarjakuvissa. Elokuvissa hahmoa näyttelee Sam Neill. Grant perustuu oikeaan paleontologi Jack Horneriin.

## Katso myös
* Luettelo Jurassic Park- sarjan hahmoista

## Lähteet
Edino Steele

**Edino Steele** (s. 6. tammikuuta 1987 Kingston) on jamaikalainen 400 metrin juoksija.

Steele sijoittui Pekingin nuorten MM-kisoissa 2006 viidenneksi 400 metrillä ajalla 46,42. Kaksi vuotta myöhemmin hän karsiutui Valencian sisäratojen MM-kisoissa alkuerissä. Steele oli samoissa kisoissa mukana Jamaikan joukkueessa, joka voitti 4 × 400 metrin viestijuoksussa MM-hopeaa. Dohan MM-hallikilpailuissa 2014 hän karsiutui 400 metrin välierissä. Moskovan MM-kilpailuissa 2013 hän juoksi toisen osuuden hopeaa saaneessa Jamaikan pitkän viestin joukkueessa. Sopotin MM-hallikilpailuissa 2014 hän sai pronssia viestissä ja hylättiin 400 metrin välierissä.

## Ennätykset
### Ulkoradat
* 100 metrin juoksu: 10,39 (2012)
* 200 metrin juoksu: 20,39 (2013)
* 400 metrin juoksu: 45,38 (2012)

### Sisäradat
* 60 metrin juoksu: 6,73 (2009)
* 200 metrin juoksu: 20,84 (2010)
* 300 metrin juoksu: 33,74 (2004)
* 400 metrin juoksu: 46,11 (2014)

## Lähteet
Sébastien Chavanel

**Sébastien Chavanel** (s. 21. maaliskuuta 1981 Châtellerault, Ranska) on ranskalainen maantiepyöräilijä. Hän kilpaili ammattilaisena vuosina 2003–2016. Myös hänen isoveljensä, Sylvain kilpaili ammattilaispyöräilijänä.

## Saavutukset
*Tour de Picardien kokonais- ja etappivoitto (2008)
*GP de Denainin voitto (2007) 
*yksi etappivoitto Circuit de Lorraine (2011), Étoile de Bességes (2007), Tour de Picardie (2007), Tour du Poitou-Charentes (2007), GP Costa Azul (2006) ja Tour de la Région Wallonne (2004)
*Tour de l´Avenirilla yhteensä viisi etappivoittoa; 3 vuonna 2004 ja 2 vuonna 2003
*Ranskan ympäriajossa 2008 toinen 12. etapilla

## Lähteet
*Sébastien Chavanel trap-friis.dk-tietokannassa 
*Sébastien Chavanel cyclingarchives.com-tietokannassa 
*Sébastien Chavanel procyclingstats.com-tietokannassa
Halle (Westfalen)

**Halle** (virallisesti **Halle (Westfalen)** erotukseksi Saksi-Anhaltin Hallesta) on kaupunki Nordrhein-Westfalenin osavaltiossa Saksassa. Kaupungin pinta-ala on 69,7&nbsp;km² ja sen väkiluku oli 21&nbsp;970 vuoden 2022 lopussa. Kaupunki sijaitsee 37 kilometriä Osnabrückistä lounaaseen ja 15 kilometriä Bielefeldistä länteen. Siellä järjestetään vuosittain kesäkuussa tunnettu ruohokenttien tennisturnaus viralliselta nimeltään Gerry Weber Open (GWO).

## Lähteet

## Aiheesta muualla

*Kaupungin verkkosivut 
*Haller Kreisblatt -sanomalehden kotisivut 
*Gerry Weber Open -tennisturnauksen kotisivut
Halle (Belgia)

**Halle** on kaupunki ja kunta Belgiassa lähellä Brysseliä. Kaupungin virallinen kieli on hollanti. Kaupungissa oli vuoden 2018 alussa 39&nbsp;074 asukasta.

## Lähteet

## Aiheesta muualla

* Kaupungin viralliset sivut
Malese Jow

**Elizabeth Melise ”Malese” Jow** (s. 18. helmikuuta 1991 Tulsa, Oklahoma) on yhdysvaltalainen näyttelijä ja laulaja. Hän on tullut tunnetuksi Geena Fabianon roolista Nickelodeonin televisiosarjassa *[[Unfabulous]]* sekä vampyyri Annabellen roolista CW:n nuortensarjassa *[[Vampyyripäiväkirjat]]*. Vuonna 2014 Jow esiintyi televisiosarjassa *[[Star-Crossed – Maailmat vastakkain]]*.

Malese Jow syntyi Tulsassa, Oklahomassa. Hän muutti Kaliforniaan äitinsä ja sisarustensa kanssa ollessaan yhdeksänvuotias. Hänen isänsä on kiinalais-amerikkalainen. Hänellä on pikkusisko Makenna ja kaksi pikkuveljeä, Jensen ja Braden.

Jow näytteli ensimmäisen kerran jo kuusivuotiaana, mutta hänen läpimurtonsa oli Geena Fabianon rooli televisiosarjassa *Unfabulous*. Geena on Emma Robertsin esittämän Addie Singerin paras ystävä ja hänellä on pakkomielle muotiin. Sarja päättyi vuonna 2007, jolloin Jow on esiintyi elokuvassa ** ja vieraili Disney Channelin komediasarjassa *[[Waverly Placen velhot]]*. Vuonna 2008 hän esiintyi saippuasarjassa *[[Tunteita ja tuoksuja]]*. Jow vieraili myös Disneyn televisiosarjoissa *[[iCarly]]* ja *[[Hannah Montana]]* vuonna 2009. Samana vuonna hän vieraili televisiosarjassa *[[Salattu teinielämä]]* sekä esiintyi pienessä roolissa elokuvassa *[[Ullakkojengi]]*.

Vuonna 2010 Jow pääsi näyttelemään *[[Vampyyripäiväkirjat]]*-sarjan ensimmäiselle kaudelle. Hän esittää Anna-nimistä vampyyriä, joka ihastuu Jeremyyn ja sieppaa Elenan saadakseen äitinsä takaisin. Jow myös uusi roolinsa vierailevana hahmona toisella ja kolmannella kaudella. 

Jow on näytellyt myös elokuvissa *[[You're so Cupid!]]* ja *[[The Social Network]]* vuonna 2010. Hän vieraili myös televisiosarjoissa *[[Viekkaat veijarit]]*, *[[Big Time Rush]]* ja *[[Täydelliset naiset]]*. Vuonna 2011 Jow oli vakituisessa roolissa Nickelodeonin sarjassa *The Troop*. Hän on esiintynyt myös All Time Low -yhtyeen musiikkivideolla "Time Bomb".

## Filmografia

## Aiheesta muualla

*
Syyte

**Syyte** on virallisen syyttäjän tuomioistuimessa esittämä vaatimus siitä, että henkilö on tuomittava rangaistukseen (rangaistusvaatimus). Syytteessä yksilöidään se rangaistavaksi säädetty teko, jonka johdosta rangaistusta vaaditaan.

Suomessa syyte sisältyy virallisen syyttäjän tuomioistuimelle osoittamaan haastehakemukseen. Suomessa myös rikoksen uhrilla eli asianomistajalla on tietyissä tilanteissa syyteoikeus.

Syyte on sitova, eli tuomioistuin ei voi tuomita rangaistusta muusta kuin siitä teosta, joka syytteessä on yksilöity. Kuitenkaan syytteen otsikointi tietyksi rikosnimikkeeksi ei ole sitova. Syytteessä yksilöity syytetyn teko voidaan siis arvioida muuksikin rikokseksi kuin siksi, josta syyttäjä katsoi olevan kyse. Syytettä voidaan myös oikeudenkäynnin aikana muuttaa tietyissä rajoissa. Myös vaihtoehtoisten syytteiden esittäminen on mahdollista.
Brett Butler

**Brett Butler** (s. 30. tammikuuta 1958) on yhdysvaltalainen näyttelijä. Häne on ollut Gracen roolis 1990-luvun televisiosarjassa *Äiti ja risat* (*Grace Under Fire*). 

Butlerilla on ollut kaksi Golden Globe -ehdokkuutta, vuosina 1995 ja 1997.

## Aiheesta muualla
*
Nathalia Ramos

**Nathalia Ramos** (s. 7. heinäkuuta 1992 Madrid) on espanjalainen näyttelijä. Hän syntyi Madridissa espanjalaiselle isälle ja australialaiselle sefardijuutalaiselle äidille. Pian Ramosin syntymän jälkeen perhe muutti Melbourneen; Nathalian ollessa nelivuotias perhe asettui lopulta Floridaan, Yhdysvaltoihin.

Ramosilla on nuorempi veli Michael.

Nathalia Ramos tunnetaan muun muassa Yasminin roolista elokuvassa ** (2007). Hänet on nähty myös televisiosarjan *[[Sukuvika]]* (*Arrested Development*) parissa jaksossa. Vuosina 2011–2012 Ramos esitti pääosaa Nickelodeonin nuorten draamasarjassa *[[Sisäoppilaitoksen arvoitus]]* (*House of Anubis*).

## Filmografia

## Lähteet

## Aiheesta muualla
*
Fairies Wear Boots

**Fairies Wear Boots** on päätösraita Black Sabbathin vuoden 1970 albumilla *[[Paranoid (Black Sabbathin albumi)|Paranoid]]*. Kappaleen on säveltänyt koko yhtye yhdessä, sanoitukset on tehnyt Geezer Butler.

Kappaleen kerrotaan olleen vastaveto skinheadien hyökkäykselle yhtyeen kitaristin Tony Iommin kimppuun kadulla – hyökkääjiä ei miellyttänyt tämän pitkätukkainen imago eikä nousu suosioon. Iommi loukkasi hyökkäyksessä kätensä ja päätti kostaa; näin syntyi skinhead-kulttia ivaava kappale.

## Lähteet
Peggy Rea

**Peggy Rea**  (31. maaliskuuta 1921 Los Angeles, Kalifornia – 5. helmikuuta 2011 Toluca Lake, Kalifornia) oli yhdysvaltalainen näyttelijä.

Rea tunnettiin etupäässä televisiosta, jossa hän on esiintyi vakituisena näyttelijänä muiden muassa sarjoissa *[[Waltonin perhe]]* (*The Waltons*), *[[The Dukes of Hazzard (televisiosarja)|The Dukes of Hazzard]]*, *Step by Step* ja *Äiti ja risat* (*Grace Under Fire*). Viimeksi mainitussa hän esitti 1990-luvulla Jean Kellyä useissa kymmenissä jaksoissa. 

## Lähteet

## Aiheesta muualla
*  
*
Ángelos Anastasiádis

**Ángelos Anastasiádis** (, s. 3. lokakuuta 1953) on kreikkalainen jalkapallovalmentaja ja entinen keskikenttäpelaaja. 

## Ura

Anastasiádis aloitti peliuransa PAOK Thessalonikissa 1973. Hän edusti seuraa kaikkiaan kahdeksan kauden ajan, kunnes 1981 siirtyi Panathinaikosin paitaan. Hän lopetti uransa Diagorasissa 1987.

Valmennusurallaan Anastasiádis on valmentanut pienten kreikkalaisseurojen lisäksi PAOKia ja Iraklista useaan otteeseen. Hän on toiminut myös Panathinaikoksen päävalmentajana kesäkuusta 2000 helmikuuhun 2001. Hänen suurin saavutuksensa valmennusuralla on Kreikan Cupin voitto kaudella 2002–2003, kun PAOK kukisti finaalissa Aris Salonikin 1–0.

Joulukuussa 2004 Anastasiádis siirtyi Kyproksen maajoukkueen peräsimeen. Hänen johdollaan Kypros jäi karsintalohkonsa viidenneksi MM2006-karsinnoissa. Anastasiádis sai kuitenkin jatkaa piskuisen jalkapallomaajoukkueen peräsimessä. EM2008-karsinnoissa Kypros jäi jälleen karsintalohkonsa toiseksi viimeiseksi, mutta pelasi muutamia hyviä otteluita, muun muassa 1–1 tasapelin Saksaa vastaan ja komean 5–2 kotivoiton Irlantia vastaan. Joulukuussa 2007 hän teki jatkosopimuksen Kyproksen jalkapalloliiton kanssa. Huhtikuussa 2011 Anastasiádis sai potkut Kyproksen maajoukkueen peräsimestä, kun joukkue oli kerännyt vain kaksi pistettä neljästä EM2012-karsintaottelusta.

Joulukuun alussa 2011 Anastasiádis palasi valmentamaan kotimaahansa Superliigassa pelaavaa PAS Gianninaa. Anastasiádiksen johdolla Giannina sijoittui Kreikan liigassa kahdeksanneksi. Hän jätti joukkueen kauden jälleen. Marraskuussa 2012 hänestä tuli Plataniasin päävalmentaja. Seura sijoittui hänen johdollaan liigassa yhdeksänneksi. Kauden jälkeen hän jätti paikkansa. Helmikuussa 2014 Anastasiádis palasi putoamiskamppailuun vajonneen Plataniasin päävalmentajaksi. Anastasiádiksen johdolla seura raapi kasaan tarvittavat pisteet ja säilytti sarjapaikkansa lopulta maalieron turvin. Kauden jälkeen hänestä tuli neljännen kerran PAOK Thessalonikin päävalmentaja. Hän sai potkut seurasta maaliskuussa 2015 "huonojen tulosten" vuoksi, vaikka seura oli liigassa kolmantena.

Kesäkuussa 2016 Anastasiádisista tuli Larissa FC:n päävalmentaja. Vaihtelevan alkukauden menestyksen jälkeen seurajohto erotti Anastasiádiksen ja koko valmennustiimin marraskuun alussa 2016.

Lokakuussa 2018 Anastasiádis valittiin Kreikan maajoukkueen päävalmentajaksi  Kreikan menestys Anastasiádisin alaisuudessa jäi varsin vaisuksi. Heikot tulokset EM2020-karsinnoissa kasvattivat päävalmentajaan kohdistuvaa kritiikkiä. Tappiot Italialle ja Armenialle sekä Anastasiádisin riitautuminen kapteeni Sokrátis Papastathópoulosin kanssa vaikeuttivat hänen asemaansa päävalmentajana. Kreikan jalkapalloliitto vapautti hänet tehtävistään heinäkuussa 2019.

## Lähteet
Liz Vicious

**Liz Vicious** (s. 31. lokakuuta 1987) on yhdysvaltalainen pornotähti. Hän syntyi Miami Beachilla, Floridassa.

Liz Vicious on tullut tunnetuksi goottityylistään ja punaisesta tukastaan. Hän on saavuttanut näkyvyyttä ensisijaisesti Internetissä laajalti levinneiden kuvien ja videoidensa myötä, mutta esiintynyt myös Evil Motion Picturesin elokuvassa *Succubus XXX* (2007). 

Liz Vicious on maininnut eräänä suosikkielokuvistaan *[[The Fifth Element – puuttuva tekijä|The Fifth Elementin]]*. Hän ihailee viihdekirjailija Christine Feehania. 

## Lähteet

## Aiheesta muualla
*
Brittany Tiplady

**Brittany Alexandra Tiplady** (s. 21. tammikuuta 1991) on kanadalainen näyttelijä. Hänet muistetaan Jordan Blackin roolista 1990-luvun lopussa näytetyssä *Millennium*-sarjassa.

Tiplady syntyi Richmondissa, Brittiläisessä Kolumbiassa, ja voitti vuonna 1998 Young Artist Awardin. Myös nuorempi veli Avery on lapsinäyttelijä.

## Aiheesta muualla
*
Planet Caravan

”**Planet Caravan**” on Black Sabbathin kappale vuoden 1970 albumilta *[[Paranoid (Black Sabbathin albumi)|Paranoid]]*. Kappale on yhtyeen jäsenten yhteinen sävellys ja sen sanoitus on Geezer Butlerin käsialaa. Kappaleessa käytettiin Leslie-kaiutinjärjestelmää, joka saa aikaan kaukaisen kuuloisen äänen.

Levyllä kappale on ”War Pigsin” ja ”Paranoidin” raskaan poljennon jälkeen ylenpalttisesti kerrostettu lyyrinen balladi, jossa käytetään runsaasti kaikua. Kappaleessa on jazz-vaikutteinen soolo. Tämä eroaa muun levyn blueskitaroinnista.

## Panteran single

Vuonna 1994 groove metal -yhtye Pantera julkaisi kappaleen singlenä sekä albumilla *[[Far Beyond Driven]]*. Kappale on Panteran harvoja rauhallisia, kenties ainut täysin rauhallinen kappale, joka on hyvin uskollinen alkuperäiselle versiolle, joten äänimaailmaltaan se ei eroa Sabbath-versiosta. Kappale on saavuttanut suuren suosion ja usein sitä luullaankin Panteran omaksi kappaleeksi.,

### Kappaleet
#### CDS 1
#
#
#
#

#### CDS 2
#
#
#
#

## Lähteet
* Kappaleen nuotit
* Joel McIver: *Sabbath bloody Sabbath*, s. 73–74.

## Aiheesta muualla
* Pantera - Planet Caravan (Video) Panteran cover YouTubessa
* Discogs
Annukka Talvitie

**Annukka Talvitie** (s. 28. maaliskuuta 1982) on suomalainen lentopalloilija. Hän pelasi urallaan Lentopallon SM-liigassa ja Suomen maajoukkueessa. Pelipaikaltaan hän oli yleispelaaja.

## Urheilu-ura

Talvitie aloitti uransa Alajärven Ankkureiden junioreissa, josta hän jatkoi Seinäjoen Tangoon. Tangossa hän pelasi liigassa uransa ensimmäiset kaudet kausina 2000–2002. Tämän jälkeen hän siirtyi pelaamaan Vaasan Vasamaan 1-sarjaan opiskeluiden vuoksi, kunnes tie vei jo vuoden jälkeen huippujoukkue Salon Viestin väreihin, Saloon. Kausi 2004–2005 oli hänen ensimmäisensä Viestin väreissä. Hän  voitti heti Suomen cupin kultaa Viestin väreissä. Toisella kaudellaan hän voitti Viestin väreissä SM-hopeaa, sekä Suomen cupin hopeaa. Kolmannella kaudellaan hän voitti jälleen SM-hopeaa, ja Suomen cupin hopeaa. Lisäksi hänet valittiin liigan tähtikuusikkoon, sekä kuukauden pelaajaksi SM-liigassa marraskuussa. Kaudella 2007–2008 hän voitti Suomen cupin, sekä otti SM-pronssia Viestin väreissä.

## Maajoukkue

Naisten A-maajoukkueessa Talvitie esiintyi ensimmäisen kerran vuonna 2005. Hän pelasi 24 maaottelua ja pystyi vakiinnuttamaan paikkansa joukkueen avauskuusikon pelaajissa.

## Saavutukset

**Henkilökohtaiset:**

* SM-liigan tähtikuusikossa 2007
* Naisten A-maaotteluita 24 kpl
* Marraskuun liigapelaaja 2006–2007

**Joukkueessa:**

* Suomen cupin voitto 2004, 2007
* SM-hopeaa 2006, 2007
* SM-pronssia 2008
* Suomen cupin hopeaa 2005, 2006

## Joukkueet

**2001–2002** Seinäjoen Tango

**2003–2004** Vaasan Vasama (1-sarja)

**2004–2008** Salon Viesti

**2008–2010** Someron Pallo

## Lähteet
Colin Meads

**Colin Earl Meads** DCNZM MBE (3. kesäkuuta 1936 Cambridge – 20. elokuuta 2017 Te Kuiti) oli uusiseelantilainen rugby union -pelaaja. Hän pelasi All Blacks -maajoukkueessa vuosina 1957–1971 ja toimi lopulta sen kapteeninakin.

Meads kelpuutettiin vuonna 1997 ensimmäisten joukossa International Rugby Hall of Fameen.

## Lähteet

## Aiheesta muualla
* AllBlacks.com: Pelaajaprofiili
Nichelino

**Nichelino** () on kaupunki Italian pohjoisosassa. Se sijaitsee kahdeksan kilometriä lounaaseen Torinosta ja kuuluu Piemonten alueeseen ja Torinon metropolikaupunkiin. Kaupunki on pinta-alaltaan 20,6 neliökilometriä ja asukkaita siellä on vajaat 50&nbsp;000. 

Kaupungissa on Unescon maailmanperintöluetteloon kuuluvaan Savoijin kuninkaallisen suvun rakennus. Stupinigin kaupunginosassa sijaitsee Stupinigin palatsi.

## Lähteet

## Aiheesta muualla

*Kaupungin kotisivut
Raven Riley

**Raven Riley** 6. syyskuuta 1986, Middletown, Ohio) on entinen yhdysvaltalainen pornotähti. 

Riley on esiintynyt internet-sivustoilla ja Evil Motion Picturesin elokuvassa *Succubus XXX* (2007). 

Riley nähtiin *Front*-lehden kannessa maaliskuussa 2007. Hän lopetti pornonäyttelemisen vuonna 2008.

## Lähteet

## Aiheesta muualla
*
Al Matthews

**Alexander Basil Matthews** (21. marraskuuta 1942 Brooklyn, New York – 22. syyskuuta 2018 Orihuela, Espanja) oli yhdysvaltalainen näyttelijä. Hän esiintyi muiden muassa elokuvissa *[[Aliens – paluu]]* (1986) ja *[[The Fifth Element – puuttuva tekijä]]* (1997). 

Matthews syntyi Brooklynissä, New Yorkissa, vietti useamman vuoden Yhdysvaltain merijalkaväessä ja taisteli Vietnamin sodassa. Hän sai sotilaallisilla ansioillaan useita palkintoja, kuten kaksi Purple Heartia. 

## Lähteet

## Aiheesta muualla
*
Kailua-Kona

**Kailua-Kona** on kaupunki Havaijilla Havaijin piirikunnassa. Kaupunki on tärkeä turismin keskus Länsi-Havaijissa. Kaupunkia palvelee Konan kansainvälinen lentoasema. Kaupungin pinta-ala on 103 km², ja asukasluku 11&nbsp;975 vuonna 2010.

## Historia

Kaupungin perusti kuningas Kamehameha I hallintonsa keskuspaikaksi ja Havaijin kuningaskunnan pääkaupungiksi. Pääkaupungin siirron jälkeen kaupunki muuttui pieneksi kalastajakyläksi, jona se pysyi aina 1900-luvun loppuun saakka.

Vuonna 1994 kaupungissa perustettiin Kona Brewing Company -niminen panimo.

## Ilmasto

Kylmin kuukausi Konassa on helmikuu, jolloin lämpötila on keskimäärin lämpimimmillään 28&nbsp;°C ja kylmimmillään 19&nbsp;°C. Lämpimin kuukausi on elokuu, jolloin vastaavat lämpötilat ovat 31&nbsp;°C ja 23&nbsp;°C. Ilmankosteus vaihtelee 50–80&nbsp;% välillä. Lämpötilaerot ovat suurempia yön ja päivän välillä kuin kesän ja talven.

Konan rantoja peittää ajoittain vog riippuen Kīlauea-tulivuoren aktiivisuudesta ja tuulista. Kailua-Kona sijaitsee Huolalai-tulivuoren suojapuolella, joten kaupunki on suojassa kovimmilta tuulilta ja sateilta.

## Aiheesta muualla

## Lähteet
Tony Woodcock

**Anthony Stewart "Tony" Woodcock** (s. 6. joulukuuta 1955 Nottingham, Englanti) on englantilainen jalkapalloilija, pelipaikaltaan hyökkääjä.

Seurajoukkuetasolla Woodcock voitti muun muassa FA Community Shieldin vuonna 1978 sekä Euroopan Cupin ja Euroopan Super Cupin vuonna 1979 Nottingham Forestin paidassa.

Englannin maajoukkuetta Woodcock edusti 42 kertaa ja teki yhteensä 16 maalia vuosina 1978–1986. Hän pelasi myös vuoden 1982 MM-kisoissa Englannin joukkueessa.

## Lähteet
Priscilla Taylor

**Priscilla Lee Taylor** ( s. 15. elokuuta 1976 Miami, Florida, Yhdysvallat) on yhdysvaltalainen valokuvamalli ja näyttelijä. Hän oli *[[Playboy]]*-lehden maaliskuun 1996 *Playmate of the Month*. Hänen mallinuransa alkoi vuonna 1984 ja televisioura vuonna 1978.

## Aiheesta muualla

* 
* Kotisivut
Agliè

**Agliè** () on kunta Italian pohjoisosassa. Se sijaitsee 35 kilometriä pohjoiseen Torinosta ja kuuluu Piemonten alueeseen ja Torinon metropolikaupunkiin. Kunta on pinta-alaltaan noin 13 neliökilometriä, ja vakituisia asukkaita siellä on noin 2&nbsp;600.

## Historiaa
Agliè sijaitsee Rooman valtakunnan aikaisen Alladiumin kaupungin paikalla. Kunta oli monta sataa vuotta Savoijin kuningashuoneen alaisuudesta. Tuolta ajalta on peräisin myös Aglièn linna, joka on osa Unescon maailmanperintökohdetta Savoijin kuninkaallisen suvun asuinrakennukset.

## Lähteet

## Aiheesta muualla
Kootut levyt osa 2 (Olavi Virta)

**Kootut levyt osa 2** on vuonna 1993 julkaistu Olavi Virran kokoelmalevy, johon on koottu hänen levytyksiään vuodelta 1944.

Kappaleen ”Ennen kuolemaa” ovat sanoittaneet suomeksi Kerttu Mustonen ja Olavi Virta. Virta levytti kappaleen uudelleen vuonna 1953, silloin Tapio Lahtisen (Kullervo) sanoin. 

## Kappaleet

# Auringonnousu Laatokalla (3:10), säv: Toivo Kärki
# Lauluni ei sun luoksesi kanna (2:51), säv: Toivo Kärki
# Heijaa heijaa, tuuditan (2:56), säv: Toivo Kärki
# Sinikellojen häät (3:11), säv: Toivo Kärki
# Sinä kullanmuru, muistat kai (3:01), säv: Toivo Kärki
# Mikä mielesi muuttanut on (2:57), säv: Toivo Kärki
# Marjukka (2:58), säv: Toivo Kärki
# Kenties vielä kohdataan (2:57), säv: Toivo Kärki
# Mä tiedän pienen tutun laulun (2:54), säv: Toivo Kärki
# Siks’ oon mä suruinen (2:48), säv: Toivo Kärki
# Close Your Eyes (3:13), säv: Bernice Petkere
# Who (3:10), säv: Jerome Kern
# Stardust (3:25), säv: Hoagy Carmichael
# Deep Purple (3:23), säv: Peter de Rose
# Whispering (2:45), säv: Vincent Rose
# Solitude (3:11), säv: Duke Ellington
# Always in My Heart (3:03), säv: Ernesto Lecuona
# Ennen kuolemaa (3:21), säv: George Boulanger
# Kevät Helsingissä (2:59), säv: Lasse Dahlqvist
# Luonasi oli aina niin ihanaa (3:22), säv: Theo Mackeben
# Unhoittaa sä ehkä voinet (3:01), säv: Nils Perne
Osman III

**Osman III** (2. tammikuuta 1699 – 30. lokakuuta 1757) oli Osmanien valtakunnan sulttaani vuodesta 1754 vuoteen 1757. Hän oli Mustafan II:n poika ja Mahmud I:n nuorempi veli. Maininnan arvoista hänen lyhyessä hallintokaudessaan oli Istanbulin palo ja lisääntyvä suvaitsemattomuus ei-muslimeja kohtaan. Kristittyjä ja juutalaisia vaadittiin käyttämään erityisiä vaatteita tai merkkejä.

Osman III eli suurimman osan elämästään vankina palatsissa ja sulttaaniksi tultuaan hän käyttäytyi kummallisesti. Toisin kuin edellinen sulttaani, hän vihasi musiikkia ja karkotti kaikki muusikot palatsista. Koska hän oli ollut vankina palatsin naisten alueella, hän ei pitänyt naisten seurasta. Tämän takia hän piti rautakenkiä, jotta naiset kuulisivat, missä hän liikkui ja lähtisivät muualle.
Tiffany Cohen

**Tiffany Lisa Cohen** (11. kesäkuuta 1966 Culver City, Kalifornia) on yhdysvaltalainen uimari ja olympiavoittaja. Hän voitti kaksi olympiakultaa Los Angelesin olympialaisissa 1984: 400 metrin ja  800 metrin vapaauinnissa. Hän voitti samat lajit myös Pan-Amerikan kisoissa, vuonna 1983 Caracasissa. Vuoden 1982 MM-kilpailuissa hän saavutti pronssia 400 metrin vapaauinnissa.

## Lähteet
Mary Seymour

**Mary Seymour** (30. elokuuta 1548 – vuoden 1550 jälkeen) oli Thomas Seymourin, Sudeleyn paroni Seymourin ja Katariina Parrin, Henrik VIII:n lesken ainoa tytär. Synnytyksenjälkeiset komplikaatiot Maryn syntyessä veivät hänen äitinsä hengen 7. syyskuuta samana vuonna. Tämän jälkeen Maryn elämästä on yhä vähemmän merkkejä. Hänen isänsäkin teloitettiin alle vuoden kuluttua Maryn syntymästä, syytteenä maanpetos kuningas Edward VI:ta vastaan. 

Hänen äitinsä omaisuus jäi hänen isälleen. Isän teloituksen jälkeen pieni Mary siirtyi asumaan äitinsä läheisen ystävän ja Suffolkin herttua Charles Brandonin toisen vaimon Catherine Willoughbyn luo. Puolitoista vuotta myöhemmin Maryn omaisuus vietiin häneltä parlamentin lain nojalla. 
 
Viimeinen löydetty maininta Marysta on hänen toisesta syntymäpäivän vietostaan 30. elokuuta 1550. Sen jälkeen ei ole olemassa yhtään kirjattua merkintää hänestä, ei kuolinmainintaakaan. Vaikka jotkut tarinat kertovat Maryn menneen naimisiin ja perustaneen perheen, useimmat historioitsijat uskovat hänen kuolleen lapsena.  

Mary Seymour saattoi olla nimetty Henrik VIII:n tyttären Maryn mukaan. 

## Spekulaatioita

Kirjailija Agnes Strickland väittää kirjoittamassaan Katariina Parrin elämäkerrassa, että Mary Seymour selviytyi aikuiseksi asti, ja meni naimisiin Edward Bushelin, kuningatar Anna Tanskalaisen hovin jäsenen kanssa, mutta todisteita asiasta ei ole. 

Maryn on myös uskottu muuttaneen Wexfordiin, Irlantiin, ja kasvaneen protestanttisen perheen, Hartien huomassa, jolla oli jonkinlaisia yhteyksiä Thomas Seymouriin.

Vinoneliön muotoisen sormuksen, johon oli kaiverrettu *"What I have I hold"* eli (vapaa suomennos) *"Mitä minulla on minä pitelen"* uskotaan olleen aikainen lahja Thomakselle hänen veljeltään Edwardilta ja sen on uskottu kulkeneen jälkeläiseltä jälkeläiselle Seymour-Hart -suvussa ainakin vuoteen 1927 asti.

Kuvitteellinen tarina *The Red Queen's Daughter*, kirjoittaja Jacqueline Kolosov, keskittyy Mary Seymouriin, ja spekuloi elämää, jonka aikana hän ei koskaan mennyt naimisiin ja hänestä tuli kuningatar Elisabet I:n hovinainen.

## Lähteet
* The Six Wives of Henry VIII
Flo Rida

**Flo Rida** (oikealta nimeltään **Tramar Dillard**; s. 16. syyskuuta 1979 Carol City, Florida, Yhdysvallat) on yhdysvaltalainen rap-artisti. Hän nousi julkisuuteen esikoissinglellään "Low". Flo Ridan esikoisalbumi *[[Mail on Sunday]]* julkaistiin Yhdysvalloissa 18. maaliskuuta 2008. Toinen albumi *[[R.O.O.T.S.]]* julkaistiin keväällä 2009. Flo Rida edusti San Marinoa kappaleella "Adrenalina" yhdessä Senhitin kanssa vuoden 2021 Eurovision laulukilpailussa.

## Tausta
Flo Rida, oikealta nimeltään Tramar Dillard, syntyi 16. syyskuuta 1979 Tampassa Yhdysvalloissa. Teini-ikäisenä hän työskenteli paikallisen 2 Live Crew -hip hop yhtyeen kanssa. Flo Ridalla oli myös oma hip hop -yhtye Groundhoggz, johon kuului hänen lisäkseen hänen ystäviään.

## Ura
### Mail on Sunday: 2007–2008
Saatuaan muutaman vuoden taistelun jälkeen sopimuksen levy-yhtiö Atlantic Recordsin kanssa hän julkaisi läpimurtokappaleensa ”Low”. Singlellä vieraili R&B-laulaja T-Pain. ”Low” oli yksi vuoden 2008 soitetuimmista rap-kappaleista, ja se myi viisinkertaista platinaa. Se sijoittui kärkipaikoille useiden maiden listoilla. ”Low” on soinut myös muun muassa elokuvissa *[[Step Up 2]]* ja *[[Tropic Thunder]]*. Flo Ridan esikoisalbumi *Mail on Sunday* julkaistiin Yhdysvalloissa 18. maaliskuuta 2008, ja albumilta julkaistiin myös ”Elevator”-niminen single, jolla vieraili musiikkituottaja Timbaland. Timbaland oli myös tuottanut kyseisen kappaleen. Kolmas albumilta julkaistu single oli ”In the Ayer”. Singlellä vieraili ja sen tuotannosta vastasi The Black Eyed Peas -yhtyeen will.i.am.

Albumin julkaisun jälkeen Flo Rida vieraili useiden eri artistien kappaleilla, joita ovat muun muassa DJ Lazin ”Move Shake Drop”, Michelle Williamsin ”We Brake the Dawn” -kappaleen remixversio, Madonnan ”4 Minutes” -remix ja Rick Rossin ”Speedin” -remix. Hän vieraili myös DJ Khaledin *[[We Global]]* ja Lady Gagan *[[The Fame]]* -albumeilla. Flo Rida esiintyi myös *[[Tanssi jos osaat]]* -ohjelmassa.

### R.O.O.T.S.: 2009
Flo Ridan toinen studioalbumi *R.O.O.T.S.* julkaistiin 31. maaliskuuta 2009. Sen ensimmäinen single ”Right Round” nousi hetkessä listojen kärkeen ympäri maailman. Flo Rida rikkoi kappaleellaan digitaalisen musiikkimyynnin ennätyksen, kun sitä myytiin viikossa 636&nbsp;000 kappaletta. Albumin muut singlet olivat ”Shone” (feat. Pleasure P), ”Sugar” (feat. Wynter Gordon), ”Jump” (feat. Nelly Furtado) ja ”Be on You” (feat. Ne-Yo).

### Muuta
Flo Ridan single ”Club Can’t Handle Me” tehtiin elokuvaa  *[[Step Up 3D]]* varten. Singlellä vieraili David Guetta.

## Diskografia
### Albumit
* *[[Mail on Sunday]]* (2008)
* *[[R.O.O.T.S.]]* (2009)
* *[[Only One Flo (Part 1)]]* (2010)
* *[[Wild Ones]]* (2012)

### Singlet

## Lähteet

## Aiheesta muualla

* Viralliset sivut 
* Flo Rida MySpace-sivustolla
* Flo Rida Twitter-sivustolla
Kootut levyt osa 3 (Olavi Virta)

**Kootut levyt osa 3** on vuonna 1993 julkaistu Olavi Virran kokoelmalevy, johon on koottu hänen levytyksensä vuosilta 1945–1948.

Virta levytti useita levyn kappaleita myöhemmin uudelleen: kappaleen ”Ole armollinen” uusi versio ilmestyi vuonna 1954, ”Öiset kitarat” vuonna 1956, ”Tähti ja meripoika” ja ”Menneitä muistellessa” vuonna 1963 sekä ”Luonnonlapsi” vuonna 1961. ”Oot mulle armain” oli Virran itse sanoittama, ja hän levytti sen uudelleen Saukin sanoin nimellä ”Sydänsuruja” vuonna 1960. Virran ensimmäinen versio hänen omasta kappaleestaan ”Yö kerran unhoa annoit” oli ilmestynyt jo vuonna 1942, ja ”lopullisen” levytyksen siitä hän teki vuonna 1963.

## Kappaleet
# Vain sinulle (3:00), säv: Olavi Virta
# Tule hiljaa (3:13), säv: Toivo Kärki
# Ole armollinen (2:57), säv: Nikolai Bakaleinikov
# Öiset kitarat (3:05), säv: Toivo Kärki
# Hymyilevät silmät (3:23), säv: Toivo Kärki
# Yksin suruni kannan (3:07), säv: Toivo Kärki
# Ilta Santa Cruzissa (3:00), säv: Jose Payan
# Tähti ja meripoika (2:53), säv: Wilhelm Sörensen
# Linda (3:04), säv: Jack Lawrence
# Sua lemmin kuin järjetön mä oisin (2:54), säv: William Best
# Ehkä tästä tulee iskelmä (3:06), säv: Yngve Stoor
# Oot mulle armain (2:58), säv: Al Hoffman (Kappale tunnetaan myös nimellä Heartaches, Sydänsuruja)
# Luonnonlapsi (1948 versio) (3:01), säv: Eden Ahbez0
# Yö kerran unhoa annoit (2:39), säv: Olavi Virta
# Kulkuset (Jingle bells) (2:57), säv: J.S. Pierpont
# Bongo bongo (Civilisazion) (3:02), säv: Bob Hilbert
# Unteni vaalea lilja (2:54), säv: Kullervo Linna
# Hopeapilvet (2:55), säv: Aapo Tuomi
# Soittoniekka (2:42), säv: Erkki Rahkola
# Menneitä muistellessa (1948 versio) (2:59), säv: Olavi Virta
Kootut levyt osa 4 (Olavi Virta)

**Kootut levyt osa 4** on vuonna 1993 julkaistu Olavi Virran kokoelmalevy, johon on koottu hänen levytyksensä vuosilta 1948–1950.

Kappaleet ”Syysillan muistoja”, ”Jää hyvästi armas” ja ”Sä et kyyneltä nää” Virta levytti uudelleen vuonna 1963.

## Kappaleet
# Laila (2:59)
# Sua suudella armas nyt saanko (2:48)
# Äidin laulu (2:45)
# Syysillan muistoja (3:10)
# Unelmien linna (2:55)
# Pieni mylly (3:20)
# Ilta pustalla (3:10)
# Jää hyvästi armas (3:05)
# Iloinen nokipoika (2:56)
# Sä et kyyneltä nää (2:55)
# Cuanto le gusta (2:52)
# Samba (3:12)
# Tikka veitikka (2:50)
# Cubanacan (2:43)
# Meksikon pikajuna (2:51)
# Kesäyössä (2:47)
# Rakkauden kaikuja (2:56)
# Capriccio (3:09)
# Kuunsäteiden laulu (2:50)
Kootut levyt osa 5 (Olavi Virta)

**Kootut levyt osa 5** on vuonna 1993 julkaistu Olavi Virran kokoelmalevy, johon on koottu hänen levytyksensä vuodelta 1950.

Kaarlo Valkaman ja Usko Kempin tangon ”Valkovuokot” Virta levytti uudelleen vuonna 1952.

## Kappaleet
# Uinuos lapsonen (2:52)
# Kodin kynttilät (3:24)
# Bolero (3:25)
# Sulle yksin laulelen (2:57)
# Kuutamofoxi (3:06)
# Valkovuokot (3:07)
# Rakkauden tähden (2:53)
# Suurkaupungin valot (2:56)
# Tuntematon tulevaisuus (2:50)
# Sävel sinulle (2:54)
# Syyshaaveet (3:16)
# Mexicana (2:44)
# Mi kauneinta maailmassa on (3:10)
# Tuhat viulua (3:19)
# Wilhelmina (2:31)
# Pariisin neitonen (2:53)
# Muistojen teillä (2:57)
# Singoalla (2:56)
# Minun lauluni (2:45)
Caruso

**Caruso** voi tarkoittaa seuraavia asioita:
* *[[Caruso (laulu)|Caruso]]*, Lucio Dallan tekemä musiikkikappale
* caruso-kastike, uruguaylainen pastakastike.

* Caruso on myös sukunimi. Nimen tunnettuja kantajia ovat:
** Arianna Caruso (s. 1999), italialainen jalkapalloilija
** D. J. Caruso (s. 1965), yhdysvaltalainen elokuvaohjaaja
** Damiano Caruso (s. 1987), italialainen maantiepyöräilijä
** David Caruso (s. 1956), yhdysvaltalainen näyttelijä
** Enrico Caruso (1873–1921), italialainen ooppeeralaulaja.
Liittoutuneiden 1. laskuvarjoarmeija

**Liittoutuneiden 1. laskuvarjoarmeija** oli liittoutuneiden joukkojen yhtymä Luoteis-Euroopassa toisessa maailmansodassa 1944&ndash;1945. Se oli historian suurin maahanlaskujoukko-osasto.

## Muodostaminen
Liittoutuneiden 1. laskuvarjoarmeija muodostettiin 2. elokuuta 1944 ja sen komentajaksi määrättiin Yhdysvaltain armeijan ilmavoimien kenraaliluutnantti Lewis H. Brereton ja hänen apulaiskomentajanaan oli brittiläinen kenraaliluutnantti Frederick Browning, jonka seuraaja tammikuusta 1945 oli brittiläinen kenraaliluutnantti Richard Gale.

## Yksiköt

Laskuvarjoarmeijaan liitettiin:
* Yhdysvaltain XVIII maahanlaskuarmeijakunta 
** Yhdysvaltain 17. laskuvarjodivisioona
** Yhdysvaltain 82.  laskuvarjodivisioona
** Yhdysvaltain 101. laskuvarjodivisioona 
** Yhdysvaltain 13.  laskuvarjodivisioona (1945) 
* Brittiläinen I maahanlaskuarmeijakunta 
** Brittiläinen 1. laskuvarjodivisioona
** Brittiläinen 6. laskuvarjodivisioona 
** Brittiläinen 52. (Lowland) divisioona (ilmakuljetteinen)
** Brittiläinen 1. Special Air Service prikaati
** Puolalainen 1. erillinen laskuvarjoprikaati
** Ranskalainen 1. laskuvarjorykmentti
** Ranskalainen 2. laskuvarjorykmentti S.A.S
** Ranskalainen 3. laskuvarjorykmentti S.A.S
* IX ilmakuljetusosasto USAAF 
* 38. ilmakuljetusryhmä RAF 
* 46. ilmakuljetusryhmä RAF

## Operaatiot
Kolme armeijaan liitettävistä divisioonista (82., 101. ja 6.) osallistuivat Normandian maihinnousuun, mutta armeija muodostettiin vasta maihinnousun jälkeen. 

Armeijan ensimmäinen ja tunnetuin taistelutehtävä oli operaatio Market Garden syyskuussa 1944, johon osallistuivat brittiläinen 1.,  Yhdysvaltain 82. ja 101. divisioonat sekä puolalainen 1. erillinen laskuvarjoprikaati. Joukot tiputettiin Alankomaihin osana suunnitelmaa kiertää Länsivalli, ylittää Rein ja tunkeutua Saksaan.

Armeijan yksiköitä (82., 101. ja 6. divisioona) otti osaa Ardennien taisteluun, mutta ilman maahanlaskuja.

Seuraava ja viimeinen maahanlaskuoperaatio, johon armeija osallistui, oli operaatio Varsity, jossa brittiläinen 6. divisioona ja Yhdysvaltain 17. divisioona laskeutuivat Saksaan tukemaan Reinin ylitystä.
Seven Kingdoms

**Seven Kingdoms** (ennen Angelisc Enterprises) on pieni englantilainen levy-yhtiö, joka perustettiin 2005. Yhtiön omistavat veljekset Athelstan ja Wulfstan, jotka ovat Forefather yhtyeen jäsenet.

Levy-yhtiö on julkaissut kaksi albumia:
* Thronar -yhtyeen For Death & Glory (2005)
* Hellveto -yhtyeen Stos 

## Aiheesta muualla
*Levy-yhtiön kotisivut
Hilkka Kinnunen

**Hilkka Terttu Annikki Kinnunen** (vuodesta 1948 **Hämäläinen**, vuodesta 1976 **Farrell**; s. 19. maaliskuuta 1925 Viipuri) on suomalainen näyttelijä, sopraanolaulaja ja teatterineuvos, joka perusti Operettiteatterin syksyllä 1959. Hän johti Operettiteatteria vuoteen 1996 ja toimi usein jopa pääosia esittävänä primadonnana. Kinnunen oli naimisissa näyttelijä Ekke Hämäläisen kanssa 1970-luvulle saakka.

Kinnunen aloitti opinnot Suomen Teatterikoulun ensimmäisellä vuosikurssilla jatkosodan aikana 1943. Hän työskenteli ennen Operettiteatterin perustamista muun muassa Äänislinnan teatterissa, Helsingin työväenteatterissa ja Kansanteatterissa. Hän esiintyi ennen Operettiteatteria myös useissa kotimaisissa elokuvissa, joiden joukossa on muun muassa *[[Huhtikuu tulee]]* vuodelta 1953.

Aino Kukkonen toimitti Kinnusen elämää käsittelevän kirjan *Prima-Donna* tämän 80-vuotispäivän yhteydessä vuonna 2005, ja
Hilkka Kinnusen nuoruuden tarina kerrottiin vuonna 2021 ilmestyneessä Lotta-Sofia Saahkon kirjassa *Kahvia ja karjalanpiirakoita*. Tasavallan Presidentti Tarja Halonen myönsi vuonna 2010 teatterinjohtaja Hilkka Kinnuselle teatterineuvoksen arvonimen hänen saavutuksistaan suomalaisen musiikkiteatterin hyväksi.

Hilkka Kinnunen oli vuosina 1948–1971 naimisissa näyttelijä Ekke Hämäläisen kanssa ja 1976–1979 Bill Farrellin kanssa. Ensimmäisestä liitosta syntyi kaksi lasta, joista nuorempi oli näyttelijä Vesa Hämes.

## Lähteet

## Aiheesta muualla
* 
* 
* 
*
Louis-James-Alfred Lefébure-Wély

**Louis-James-Alfred Lefébure-Wély** (13. marraskuuta 1817 Pariisi – 31. joulukuuta 1869 Pariisi) oli ranskalainen urkuri ja säveltäjä. Hän sijaisti 8-vuotiaasta alkaen isäänsä Pariisin Saint-Rochin urkuparvella ja seurasi tätä myöhemmin kirkon urkurina. Saint-Rochista Lefébure-Wély siirtyi 1846 La Madeleinen urkuriksi. Tässä tehtävässä hän soitti muun muassa Frédéric Chopinin hautajaisissa. Léfébure-Wély jäi vapaaksi säveltäjäksi 1857, mutta otti ystävänsä urkujenrakentaja Aristide Cavaillé-Collin toiveesta 1863 vastaan paikan Saint-Sulpicen pääurkurina Cavaillé-Collin saatua vastikään valmiiksi kirkon urut, jotka olivat Ranskan suurimmat. 

Lefébure-Wély sävelsi muun muassa oopperan, kantaatteja, messuja ja pianomusiikkia, mutta ennen kaikkea hänet muistetaan urkuteoksistaan. Ne olivat usein syntyneet hänen messussa improvisoimistaan sävelmistä, jotka hän sittemmin kirjoitti muistiin. Hänen teoksiaan on myöhemmin moitittu paikoin liian kepeiksi, mutta on muistettava, että suurena urkuvirtuoosina pidetty Lefébure-Wély samoin kuin hänen ajan hengelle uskolliset improvisaationsa ja sävellyksensä olivat niin papiston kuin seurakuntalaisten suuresti arvostamia. Saint-Sulpicen kirkkoherra erityisesti toivoi improvisaatioiden tallentamista kirjoitettuina.

Saint-Sulpicen pääurkurin tehtävässä Lefébure-Wély toimi kuolemaansa asti. Hän menehtyi yllättäen uudenvuodenaattona 1869, jolloin Cavaillé-Coll, varmistaakseen urkunsa säilymisen osaavan urkurin käsissä, sai nopealla toiminnallaan ja arvovallallaan hankittua tuolloin La Madeleinessa Saint-Saënsin assistenttina työskennelleen Charles-Marie Widorin Lefébure-Wélyn paikalle ennen kuin virkaa ehdittiin oikeastaan edes panna hakuun. Widorin oli määrä hoitaa tointa väliaikaisesti, mutta asian unohduttua hän hallitsi Saint-Sulpicen urkuparvea lopulta yli 60 vuoden ajan. 

## Lähteet
Håkan Brunberg

**Karl Håkan Brunberg** (8. toukokuuta 1905 Helsinki – 25. huhtikuuta 1978 Helsinki) oli suomalainen taidemaalari. Brunberg tunnetaan erityisesti naivistisista Helsingin kaupunkimaisemien kuvauksista, etenkin Kauppatorin ja Kappelin tienoilta. Muita hänen aiheitaan olivat muun muassa tulipalot sekä elämää kihisevä ja kuhiseva paratiisi. Brunberg pilkkasi joissakin töissään sotaa niin maalla kuin merelläkin ja toi myös poliitista kantaansa esille maalauksillaan luokkahuoneista. Brunbergin maalausten pohjana olivat usein myytit, onnettomuudet ja kaipuu. Taiteilija toimi maalauksisaan tarinankertojana ja hänen tarinansa polveilivatkin edelleen aina uusiin tarinoihin.

Varsinaisen uransa Brunberg loi Espoon ensimmäisenä päätoimisena palopäällikkönä vuosina 1937–1953. Naivististen maalausten lisäksi Brunberg maalasi myös muotokuvia, esimerkiksi arkkiatri Nils Oker-Blomista (Nylands nationin kokoelma). Hänen naivistisia töitään oli esillä Amos Andersonin taidemuseoon kootussa näyttelyssä vuonna 2005.

## Lähteet
* 
* Håkan Brunberg Kuvataiteilijamatrikkelissa
* HS: Myyttejä, kissoja ja tulipaloja Alkon jono vie Håkan Brunbergin satavuotisnäyttelyyn

## Aiheesta muualla
* Kirjav@ - Central database of the Finnish National Gallery Library, Håkan Brunberg
* Oulun taidemuseo, Håkan Brunberg 
* 
* Itkonen, Satu: suomalaista naivismia, Helsinki: Taidepiste, 1998, 
* Gulun, Åke: Målare, Helsingfors: Söderström, 1978, 
* Itkonen, Satu: Håkan Brunberg berättare i bild, Schildts & Söderströms, 2005, 
* Itkonen, Satu: Håkan Brunberg – Tarinankertoja, 2005
Pariisi–Roubaix 2008

**Pariisi–Roubaix 2008** oli järjestyksessään 106. Pariisi–Roubaix-pyöräilykilpailu. Se järjestettiin 13. huhtikuuta 2008 Compiègne'sta Roubaix'hin. 259 kilometrin reitillä oli kaikkiaan 28 mukulakiviosuutta. Tom Boonen voitti kilpailun toisen kerran urallaan.

## Mukulakiviosuudet

## Kilpailun kulku
Vajaan sadan kilometrin ajon jälkeen, ennen ensimmäisen mukulakiviosuuden alkua, Matthé Pronk (Cycle Collstrop), Jan Kuyckx (Landbouwkrediet) ja Aleksandr Serov (Tinkoff) olivat minuutin pääjoukon edellä. 60 kilometriä myöhemmin kolmikko oli kasvattanut eron 6 minuuttiin. Team CSC lisäsi vauhtia mukulakivisektorilla numero 19 aiheuttaen pääjoukon jakautumisen. Kilpailun ennakkosuosikkeihin kuuluneet Juan Antonio Flecha ja Filippo Pozzato joutuivat kolarisumaan juuri ennen kuuluisaa Arenbergin metsäosuutta pudoten kärkiryhmästä.

Arenbergin jälkeen pääjoukosta irtautui noin 30 ajajan ryhmä, johon kuuluivat muun muassa Tom Boonen, Stuart O'Grady, Fabian Cancellara, George Hincapie ja Roger Hammond. Flecha ja Pozzato olivat 85 kilometriä ennen maalia yli minuutin muita ennakkosuosikkeja perässä. Sektorin 14 jälkeen, 70 kilometriä maalista Flecha kuitenkin saavutti muut suosikit, samoin Pozzato muutamaa kilometriä myöhemmin. George Hincapie putosi 22 miehen kärkiryhmästä takarengasongelmien vuoksi 55 kilometriä ennen maalia.

50 kilometriä ennen maalia kärkeen oli muodostunut kahdeksan ajajan ryhmä, johon kuuluivat kolmen edellisvuoden voittajat Stuart O'Grady, Fabian Cancellara ja Tom Boonen, viikkoa aiemmin Flanderin ympäriajon voittanut Stijn Devolder, Silence-Lotto-tallin kapteeni Leif Hoste ja tallitoverinsa Johan Van Summeren, edellisvuoden Flanderin ympäriajon voittaja Alessandro Ballan sekä yllätysnimi Martijn Maaskant Slipstream-Chipotle -tallista. *Mons-en-Pévèle*'n mukulakiviosuudella, 47 kilometriä maalista, Devolder irtautui kärkiryhmästä saaden kahta kilometriä myöhemmin seurakseen O'Gradyn. 40 kilometriä ennen maalia Cancellara, Boonen, Hoste, Ballan ja Maaskant tavoittivat heidät – sen sijaan Van Summeren oli pudonnut ryhmästä. Pääjoukko oli puolitoista minuuttia kärkiryhmää jäljessä.

Moulin-de-Vertain'in mukulakivisektorilla 35 kilometriä maalista kärkiryhmään kuuluivat enää Boonen, Cancellara ja Ballan. Kahdeksan kilometriä myöhemmin he olivat jo 55 sekuntia takaa-ajajia edellä. Kärkiryhmä pysyi yhdessä Roubaix'n velodromille saakka, jossa Ballan veti ryhmää ennen Cancellaraa ja Boonenia. Maailman parhaimpiin kirimiehiin kuuluva Boonen irtosi lopussa selvään voittoon ennen Cancellaraa ja Ballania. Kyseessä oli hänen toinen voittonsa Pariisi–Roubaix'ssa. Ensimmäisen vuoden ammattilainen Martijn Maaskant sijoittui yllättäen neljänneksi.

## Tulokset
;13. huhtikuuta 2008, Compiègne > Roubaix, 259 km:

## Lähteet
*Eurosportin verkkosivusto 

## Aiheesta muualla
*Virallinen sivusto
Paul Palmer

**Paul Rory Palmer** (18. lokakuuta 1974 Lincoln, Lincolnshire) on englantilainen entinen uimari ja olympiamitalisti. Hän voitti vuonna 1996 Atlantan olympialaisissa hopeaa 400 metrin vapaauinnissa.Hän voitti uransa aikana kolme Euroopan mestaruutta sekä yhteensä kuusi mitalia MM-kilpailuissa. Uransa aikana häntä valmensi monia muitakin brittihuippuja valmentanut Ian Turner. 

## Lähteet